Lav et referat af nedenstående tekst:

Tekst:
Målestokken er fremme, da bænkene nøjsomt sættes på række ved Den Tilsandede Kirke i Skagen. Efter Verdensballetten har været tvunget på et års pause, er de nu endelig i gang med forberedelserne til deres første forestilling. - Det er dejligt at være i Skagen. Det er her, det hele begyndte. Vi kan mærke vores ”Skagen-familie”, når vi er her, siger den kunstneriske leder ved Verdensballetten, Jens-Christian Wandt. Men forberedelserne til mandagens forestilling er ikke helt, som de plejer at være. Dele af det danske kulturliv er nemlig stadig underlagt flere coronarestriktioner. Blandt andet er ballet-forestillingen underlagt kravet om afstand blandt publikum. Det resulterer i, at Jens-Christian Wandt er nødt til at holde hvert tredje sæde tomt. Og det betyder færre gæster. - Der er en skævvridning i kulturlivet. Nogle må noget, som andre ikke må. Coronapasset kan vi fint forstå, fordi det giver en tryghed at vide, at alle er testet. Men afstandskravet kan vi godt få sløjfet nu, siger han. Forskelsbehandling Jens-Christian Wandt har derfor sendt et åbent brev til statsministeren, hvor han kritiserer den forskelsbehandling, han mener, der er. I brevet peger han på EM i fodbold som eksempel. Her måtte Parken i København have 25.000 tilskuere, mens Verdensballetten er gået fra cirka 1400 publikummer til 950. Corona-reglerne er gældende, selvom forestillingen finder sted under åben himmel og publikum kigger samme vej. - Jeg syntes, det var skønt, der var fest, og jeg syntes også, der var brug for det efter corona. Men jeg synes også, at når man kan se, det virker i Parken med 25.000 mennesker, så virker det også ved Den Tilsandede Kirke, siger Jens-Christian Wandt. Men på trods af restriktioner og færre gæster, så fortsætter Verdensballetten ufortrødent sin turné. - Vi kommer igen. Både til næste år, året efter og atter igen, siger Jens-Christian Wandt.

Referat:
Dele af det danske kulturliv er fortsat underlagt coronarestriktioner. Det ærgrer lederen af Verdensballetten, Jens-Christian Wandt. Han må se frem til en sæson med en tredjedel færre gæster end forventet.